
Paveldosaugos bibliotekos 2014 metų veiklos ataskaita
Paveldosaugos bibliotekos dokumentų fondų pagrindinis uždavinys – užtikrinti Kultūros paveldo centro darbuotojų, paveldosaugos specialistų bei kitų skaitytojų informacinį ir dokumentinį aprūpinimą, teikti informacines paslaugas, atitinkančias specialistų poreikius, sudaryti skaitytojams galimybę naudotis turimais fondais bei informacine paieškos sistema. Dokumentų fondų saugykloje saugomi ir tvarkomi 46 dokumentų fondai, kuriuose yra apie 100 tūkst. apskaitos vienetų. Virš 20 tūkst. apskaitos vienetų saugoma saugykloje Ašmenos gatvėje ir skyriuose.

I. Dokumentų fonduose atlikti darbai:

1. Tvarkytas 1959-1977 metais nupaveiksluotų dailės objektų nuotraukų ir negatyvų komplektas: patikrinti, patikslinti ir pataisyti 1728 dailės objektų nuotraukų ir negatyvų adresai bei pavadinimai; įforminta 223 F. 41, ap. 1 ir 1604 F.41, ap. 3 negatyvai ir nuotraukos; atskirti ir įforminti besidubliuojančius numerius turėję negatyvai ir nuotraukos; parašytos 1877 katalogo kortelės; peršifruoti 2352 F. 41, ap. 1, negatyvai, nuotraukos ir katalogo kortelės; nuskenuotas 471 šio komplekto negatyvas.
2. Sutikrinta pagal perdavimo aktą ir Dokumentų fondų katalogą 460 iš Kultūros paveldo departamento prie Kultūros ministerijos (toliau – Departamentas) Apskaitos, paveldotvarkos planavimo skyriaus gautų archeologinių tyrimų ir žvalgymų ataskaitų. 

3. Įskaityta 460 archeologinių tyrimų ir žvalgymų ataskaitų: sunumeruoti lapai, bylos įformintos, parengtas ir atspausdintas 460 pavadinimų fondo Nr. 39 „Archeologinių tyrimų ataskaitų rinkinys“ apyrašo Nr. 1 „Archeologinių tyrimų ataskaitos“ tęsinys. Parašyta, susisteminta ir sudėta pagal vietovardžius abėcėline tvarka 460 katalogo kortelių.
4. Skaitytojams išduoti 7283 saugojimo vienetai, padarytos 1028 dokumentų kopijos, nuskenuoti 269 dokumentai, užregistruotos 156 skaitytojų anketos. 516 dokumentų kopijų ir 157 nuskenuoti dokumentai – mokami. Už dokumentų kopijavimą ir skenavimą gauta 1401,80 Lt. 

Dokumentų fondas Nr.45 „Kultūros paminklų ir  vertybių pasai, bylos, dosje“ Ašmenos g.:
   1. Dokumentų fonde 2014 m. skaitė 90 skaitytojų: 32 vidaus ir 58 išorės klientai.
   2. Skaitytojams išduoti 710 saugojimo vnt.
   3. Skaitytojų grąžinti 446 saugojimo vnt.
   4. Departamentui skenavimo tikslais išduota 380 bylų.

         5. Pagal archyvų reikalavimus sutvarkytos ir sutikrintos su „LTSR Kultūros paminklų sąrašu“ Respublikinės reikšmės istorijos paminklų Vilniaus miesto bylos ( Nr. IV1 - IV 1184), Kauno miesto bylos ( Nr. IR 1 – IR 116 ), Respublikinės reikšmės Vilniaus miesto  Rasų kapinių bylos ( Nr. IR 10 – Nr. IR 31).   

          6. Sudaryti apyrašai „Respublikinės reikšmės istorijos paminklų Vilniaus miesto byloms (IV 1 – IV 1184 ) ir Respublikinės reikšmės istorijos paminklų Kauno miesto byloms (IR 1 – IR 116 ).

II. Spaudinių fonduose atlikti darbai:
1. Spaudinių fondo apskaita ir spaudinių komplektavimas. 2014 m. spaudinių fondas apskaitė, tvarkė ir naudojo 17027 vnt. spaudinių (10324 pavadinimai).

2014 m. įsigyta 324 vnt. (192 naujų pav.) leidinių, kurių vertė 8239,23 Lt (2386,25 EUR):  iš knygynų ir leidyklų nupirkta 86 vnt. (66 naujų pav.) už 3663,62 Lt (1061,06 EUR), dovanų gauta 171 vnt. (126 naujų pav.) už 4505,61 Lt (1304,91 EUR), mainais gauta 5 vnt. leidinių už 70,00Lt (20,27EUR), prenumeratos būdu gauta 62 vnt. už 845,53 Lt (244,88 EUR)  Užprenumeruota Visuotinė lietuvių enciklopedija. T. 26 - 2 vnt. už 185,64 Lt (53,77 EUR) ir 13 pavadinimų žurnalai 2015 metams už 817,94 Lt (236,89 EUR).
Nuolat pildyta visuminė ir individuali spaudinių fondo gautų dokumentų bendrosios  apskaitos knyga ir inventoriaus knyga. Teikiami spaudinių priėmimo dokumentai buhalterijai ir teikiamos Bendrojo skyriaus vedėjui paraiškos naujų spaudinių, viešiems pirkimams. Nuolat sekama ekspresinformacija apie naujai pasirodžiusius leidinius, papildyta užsakomų leidinių kartoteka. 


2. Leidinių tvarkymas. 324 vnt. naujų leidinių sutikrinti su gaunamu lydraščiu, mainų važtaraščiu ar perdavimo–priėmimo aktu. 324 vnt. suantspauduoti, nustatyti leidinių autoriniai ženklai, suklasifikuoti pagal UDK, priklijuotos lipdės ir užrašyti šifrai. Suinventorinta 262 vnt. leidinių, išrašyti 347 knygos formuliarai. Atspausdinta ir perklijuota 150 lipdžių su šifrais knygoms nuo kurių šifrai nusitrynę.

3. Darbas su skaitytojais. 2014 m. skaitė 85 skaitytojai: 44 vidaus ir 41 išorės klientai, 11 apsilankė ir užsiregistravo pirmą kartą. Skaitytojai apsilankė 1644 kartus, išduota 3150 vnt. leidinių. 

4. Darbas su katalogais ir kartotekomis. Atspausdinta ir įjungta 400 vnt. bibliografinio aprašo kortelių į abėcėlinį ir sisteminį katalogus. 

5. Elektroninio katalogo MOBIS kūrimas. Elektroniniame kataloge MOBIS 2014 m. sukurti 518, suredaguoti 748 bibliografiniai įrašai. 


6. Bibliografinės informacijos pateikimas. Teikta bibliografinė informacija iš enciklopedijų, žinynų, kitų leidinių, iš LIBIS suvestinio katalogo, Nacionalinės bibliografijos duomenų bazės ir kt. Atsakyta apytikriai į 83 užklausas (temines, faktografines ir pan.).



7. Darbas su fondais. Nuolat tvarkomas knygų bei periodinių leidinių fondas. Skaitytojų grąžintos knygos jungiamos į fondus. 2013 m. rudenį po vandentiekio avarijos buvo iškraustytas informacinių-bibliografinių leidinių skaityklos fondas. 2014 m. visi leidiniai – 1300 vnt. grąžinti atgal į skaityklą ir atnaujintas skaityklos leidinių fondas. Tvarkomas periodinių leidinių fondas: 89 komplektai žurnalų „Liaudies architektūra“, „Statyba ir architektūra“, „Urbanistika ir architektūra“ sudėti į atskirus segtuvus ar archyvavimo dėželes.  

8. Kiti darbai. Bibliotekos vedėja dalyvavo Kultūros paveldo centro valdomo turto nustatymo nereikalingu arba netinkamu naudoti komisijos darbe, darbo grupėje dėl Europos Sąjungos struktūrinės paramos gavimo perkeliant dokumentus į elektroninę erdvę, Darbų saugos mokymo kursuose, peržiūrėjo ir redagavo „Naudojimosi Kultūros paveldo centro paveldosaugos biblioteka tvarkos aprašą“, 

